
	TRAKŲ RAJONO SAVIVALDYBĖS TARYBA

	


1. SPRENDIMAS

DĖL TRAKŲ RAJONO SAVIVALDYBĖS NOMINACIJOS „PASIEKIMAI SOCIALINĖS VEIKLOS SRITYJE“ NUOSTATŲ PATVIRTINIMO

2014 m. rugsėjo 11 d. Nr. S1-285
Trakai


	Vadovaudamasi Lietuvos Respublikos vietos savivaldos įstatymo 16 straipsnio 2 punkto 6 dalimi ir Lietuvos Respublikos atmintinų dienų įstatymu, Trakų rajono savivaldybės taryba  n u s p r e n d ž i a  patvirtinti Trakų rajono savivaldybės nominacijos „Pasiekimai socialinės veiklos srityje“ nuostatus (pridedama).



Savivaldybės merė	Edita Rudelienė
______________














Regina Bologovienė, 8 528 51082, el. paštas r.bologoviene@trakai.lt


						PATVIRTINTA 
						Trakų rajono savivaldybės
						tarybos 2014 m. rugsėjo .11. d. 
						sprendimu Nr. S1-285		

TRAKŲ RAJONO SAVIVALDYBĖS NOMINACIJOS „PASIEKIMAI SOCIALINĖS VEIKLOS SRITYJE“ NUOSTATAI 


I. BENDROSIOS NUOSTATOS

	1. Trakų rajono savivaldybės nominacijos „Pasiekimai socialinės veiklos srityje“ (toliau vadinama – Nominacija) nuostatai (toliau vadinama – Nuostatai) reglamentuoja nominacijų kategorijas, nominacijų dalyvius ir pareiškėjus, nominacijų skyrimo tvarką ir nominacijų vertinimo kriterijus. 
	2. Nominacijos tikslas – įvertinti labiausiai socialinėje veikloje pasižymėjusius socialinį darbą dirbančius darbuotojus ir įteikti apdovanojamiems nominantams prizus:
	2.1. 2014 metais nominacijos įteikiamos Lietuvos socialinio darbuotojo dienos minėjimo 10-mečio proga;
	2.2. nominacijos skelbiamos kas penkerius metus, pradedant skaičiuoti nuo 20-mečio, toliau 25-mečio ir t.t.

	3. Nominacijos uždaviniai:
	3.1. Parodyti Trakų rajono savivaldybės plačiajai visuomenei progresyvius socialinio darbo metodus, socialinių paslaugų teikėjus, socialinės paramos organizatorius, paskatinti nevyriausybines organizacijas, bendruomenes dalyvauti socialinėje veikloje ir diegti pažangiausias darbo formas, daryti įtaką naujų socialinių paslaugų plėtojimui ir aktyviai bendradarbiauti su šalies ir užsienio partneriais socialinės apsaugos srityje.
	3.2. Apdovanoti socialinę veiklą savivaldybės teritorijoje organizuojančius ir socialinį darbą dirbančius darbuotojus, labiausiai spartinusius socialinį darbą su įvairiomis gyventojų socialinėmis grupėmis, socialinių paslaugų plėtrą, socialinės pagalbos tobulinimą Trakų rajono savivaldybėje.
	4. Nominaciją skelbia Trakų rajono savivaldybės meras. Vykdytojas yra savivaldybės administracija. 
	5. Nominacija skelbiama ne vėliau kaip prieš 20 dienų iki jos pradžios. Pranešimai apie skelbiamą nominaciją spausdinami Trakų krašto savaitraščiuose (viename iš savaitraščių) ir Trakų rajono savivaldybės interneto svetainėje. Taip pat gali būti siunčiami seniūnijoms, socialinių paslaugų įstaigoms, nevyriausybinėms organizacijoms ir bendruomenėms elektroniniu paštu.


II. NOMINACIJOS APIBŪDINIMAS

	6. Už pasiekimus socialinės veiklos srityje skiriama 10 nominacijų:
	Eil. Nr.
	Nominacijos kategorija
	Nominacijos apibūdinimas

	1.
	Už darbą su vaikais
	Socialinio darbo organizavimas su socialinės rizikos grupės vaikais (asocialių šeimų ir nedarnių šeimų vaikais; vaikais, patyrusiais psichinę, fizinę ir seksualinę prievartą; vaikais, padariusiais nusižengimą ar nusikaltimą), novatoriškumas, efektyvumas, rezultatyvumas.

	2.
	Už darbą su senyvo amžiaus asmenimis
	Socialinio darbo organizavimas su pagyvenusiais ir senyvo amžiaus asmenimis (socialinio darbo elementų, vertybinių nuostatų, žinių, praktinių įgūdžių taikymas; socialinių problemų sprendimas ir poreikių tenkinimas, subalansuotas ir išplėtotas komandinis darbas ir pan.), novatoriškumas, efektyvumas, rezultatyvumas.

	3.
	Už darbą su neįgaliaisiais
	Socialinio darbo organizavimas su įvairaus neįgalumo laipsnio ir skirtingos socialinės padėties asmenimis (motyvacijos ir socialinių įgūdžių ugdymas, asmeninių kompetencijų nustatymas, pagalbos teikimas, komandinio darbo ir socialinio tinklo aktualumas ir pan.), novatoriškumas, efektyvumas, rezultatyvumas.

	4.
	Už darbą su šeimomis

	Kompleksinio darbo su socialinės rizikos šeima organizavimas (pagalba sprendžiant problemas, prevencinių ir intervencinių priemonių taikymas, socialinių ir vaikų tinkamos priežiūros įgūdžių ugdymas, kontaktų su šeima užmezgimas, komandinis darbas, motyvacija keisti savo „įprastą“ gyvenimą, šeimos efektyvaus funkcionavimo užtikrinimas ir pan.), novatoriškumas, efektyvumas, rezultatyvumas.

	5.
	Už pagalbos (paslaugų) asmeniui ar jų grupei teikimą
	Tiesioginis kliento aptarnavimas (paslaugų teikimas) ir ginimas, santykius su jais grindžiant nuoširdumu ir atsidavimu jiems; gebėjimas betarpiškai užmegzti ir palaikyti kontaktus su klientu; kliento gerovės siekimas; įtaka kliento socialinės aplinkos keitimui; darbe kliento interesų vertinimas labiau negu savųjų; bendradarbiavimas su socialiniu darbuotoju; pagrindinių socialinio darbo vertybinių nuostatų taikymas teikiant pagalbą (paslaugas) ir pan. Darbo efektyvumas, rezultatyvumas.

	6.
	Už socialinio darbo procesą (atvejo vadybą)

	Inovacinio socialinio darbo metodo taikymas (vieno asmens atvejo, situacijos valdymas, koordinavimas, atsakomybė už atvejį; „santykių darbas“ su klientu, su jo aplinka, su institucijomis; tinkamų išteklių panaudojimas; pagalbos tęstinumo užtikrinimas; kompetencijos, pragmatiškumo ir daugiamatiškumo svarba ir pan.), novatoriškumas, efektyvumas, rezultatyvumas.

	7.
	Už darbą plėtojant socialinių paslaugų infrastruktūrą, socialinės pagalbos sistemą, tarptautinį bendradarbiavimą socialinės veiklos srityje

	Socialinio darbo, socialinių paslaugų plėtros programų, projektų, strategijų rengimas ir įgyvendinimas; gyventojų poreikių tenkinimas ir naudingumas visuomenei; bendradarbiavimas su užsienio partneriais, bendrų projektų rengimas ir vykdymas, visapusiškas bendradarbiavimo naudingumas savivaldybės ir šalies lygmeniu; regiono ir šalies socialinės veiklos tobulinimas, dalyvavimas darbo grupėse, rengiant socialinės paramos, socialinių paslaugų, socialinio darbo tobulinimo programas, įstatymų ir kitų teisės aktų projektus ir pan.), veiklos novatoriškumas, efektyvumas, rezultatyvumas.

	8.
	Už darbą su bendruomene

	Bendruomenės organizavimas (geros kaimynystės organizavimas; savanorių įtraukimas tenkinti socialines reikmes; bendruomenės grupių formavimas; bendruomenės plėtojimas, susijęs su nedarbo, žmonių informavimo ir teisių gynimo, sveikatos ir socialinių paslaugų organizavimo klausimais; socialinių paslaugų poreikio nustatymas; savarankiškumo motyvavimas, siekiant išlaikyti socialinius ryšius; bendruomenės darbo formos ir pan.), novatoriškumas, efektyvumas, rezultatyvumas.

	9.
	Už darbą su savanoriais
	Savanoriškos veiklos organizavimas įstaigoje, organizacijoje, bendruomenėje (savanoriškos veiklos sritys, funkcijos, turinys, formos, trumpalaikis savanoriškas darbas, ilgalaikis savanoriškas darbas; savanoriškos veiklos sąlygos ir motyvai; savanorio santykiai su klientais, organizacijos darbuotojais, kitais savanoriais; savanoriškos veiklos sutarties sudarymas; savanoriškos veiklos koordinavimas; savanorių vaidmuo, organizuojant socialinę veiklą, įgyvendinant socialines programas, sprendžiant problemas; savanorių mokymų organizavimas ir pan.), novatoriškumas, efektyvumas, rezultatyvumas.

	10.
	Už kitą socialinę veiklą 

	Socialinės paramos (socialinių išmokų) organizavimas (socialinių, ekonominių, teisinių ir organizacinių priemonių taikymas; paramos derinimas su materialiniais, socialiniais, žmogiškaisiais ištekliais; socialinio darbo formų,  metodų ir praktinių įgūdžių taikymas; asmens, šeimos reintegracija visuomenėje, teikiant socialinę paramą; socialinių tinklų pasitelkimas; bendravimas ir kontaktų užmezgimas su paramos gavėju; specialisto asmeninės vertybės, įgūdžiai, gebėjimai ir specifiniai vaidmenys ir pan.), efektyvumas, rezultatyvumas. 



	7. Kiekvienoje šio skirsnio 6 punkte nurodytoje nominacijos kategorijoje įsteigiamas vienas prizas, iš viso – 10 prizų.
	Jeigu vienoje iš nurodytų nominacijos kategorijų neatsiranda kandidato į šią nominaciją, gali būti apdovanoti kitose nominacijų kategorijose atrinkti nominantai, neviršijant šio skirsnio 7 punkte nustatyto nominacijų skaičiaus. 
	8. Apdovanojamam nominantui įteikiamas prizas ir diplomas.  
	
III. DALYVIAI IR PAREIŠKĖJAI

	9. Nominacijos dalyviais gali būti socialinį darbą dirbantys darbuotojai, atitinkantys Socialinės apsaugos ir darbo ministro 2009 m. sausio 20 d. įsakymu Nr. A1-23 ir paskesniais jo pakeitimais nustatytas socialinį darbą dirbančių darbuotojų pareigybes, ir socialinių išmokų specialistai:
	9.1. vadovaujantis darbuotojas (direktorius, viršininkas, pirmininkas);
	9.2. socialinis darbuotojas;
	9.3. individualios priežiūros personalas (socialinio darbuotojo padėjėjas, lankomosios priežiūros specialistas, asmeninis asistentas);
	9.4. socialinių išmokų specialistas.
	10. Kandidatus apdovanoti nominacijomis gali siūlyti:
	10.1. Trakų rajono savivaldybės administracijos Socialinės paramos skyrius;

	10.2. seniūnijos; 
	10.3. socialinių paslaugų įstaigos (socialinių paslaugų struktūriniai padaliniai veikiantys ne socialinių paslaugų įstaigose);
	10.4. kitos įstaigos, kurių struktūroje įsteigtos socialinio darbuotojo pareigybės ir atliekamas socialinis darbas;
	10.5. nevyriausybinės organizacijos veikiančios socialinio darbo, socialinių paslaugų, socialinės paramos ir (ar) kitos socialinės veiklos srityje;
	10.6. bendruomenės, teikiančios socialines paslaugas ir (ar) vykdančios kitą socialinę veiklą;
	10.7. religinės bendruomenės, vykdančios socialinę veiklą.
	11. Šio skirsnio 10 punkte nurodyti kandidatų teikėjai ir siūlomi kandidatai gali būti tik veikiantys ir dirbantys Trakų rajono savivaldybės teritorijoje.
	12. Kandidato į nominaciją veikla Trakų rajono savivaldybėje turi būti ne trumpesnė kaip 5 (penki) metai.  
	13. Vienas nominacijos teikėjas gali siūlyti ne daugiau kaip 2 kandidatus į bet kurią pasirinktą šių nuostatų II skirsnio 6 punkte nurodytą nominacijos kategoriją. 
	14. Kandidatų nominacijoms teikėjai iki kalendorinių metų rugsėjo 19 d. pateikia savivaldybės administracijos direktoriaus įgaliotam Trakų rajono savivaldybės administracijos Socialinės paramos skyriui nustatytos formos užpildytą anketą adresu Birutės g. 28, LT – 21106 Trakai (1 priedas).
[bookmark: n_2]	2020 m. rugpjūčio 27 d. Trakų rajono savivaldybės tarybos sprendimo Nr. S1E-159 redakcija

	15. Kandidatą apdovanoti nominacijomis siūlantis teikėjas atsako už anketoje pateiktų duomenų teisingumą.

IV. NOMINACIJŲ SKYRIMO TVARKA

	16. Nominacijoms, nurodytoms šių Nuostatų II skirsnio 6 punkte, pateiktas anketas svarsto Trakų rajono savivaldybės mero potvarkiu sudaryta Trakų rajono savivaldybės nominacijos „Pasiekimai socialinės veiklos srityje“ vertinimo ir skyrimo komisija (toliau – Komisija) iš 5 narių. 
	17. Komisijos posėdis laikomas teisėtu, jei jame dalyvauja ne mažiau kaip 2/3 Komisijos narių. Esant vienodam balsų skaičiui sprendimas nepriimamas, Komisijos nariai privalo pakartotinai nagrinėti ir aptarti svarstomą klausimą šiame ar kitame Komisijos posėdyje.  
	Komisija priima sprendimus Komisijos pasirinktu balsavimo būdu. Sprendimas priimamas, jei už jį balsuoja daugiau nei pusė posėdyje dalyvaujančių narių. Priimant sprendimą dalyvauja tik Komisijos nariai (pateiktas nominacijai Komisijos narys balsuojant nedalyvauja). 
18. Komisija priima nutarimą dėl nominacijų įteikimo iki kalendorinių metų rugsėjo 23 d.
	19. Apdovanojimai įteikiami Lietuvos socialinio darbuotojo dienos minėjimo iškilmingame renginyje. 
	20. Nominacijų įteikimo vietą ir tikslų įteikimo laiką siūlo Komisija, tvirtina savivaldybės meras.  Prieš apdovanojimų įteikimo ceremoniją išrinktiems nominantams ne vėliau kaip prieš 2 (dvi dienas) pranešama apdovanojimo data ir vieta.
	21. Visa informacija apie nominacijų įteikimą skelbiama viešai savivaldybės interneto svetainėje ir rajoninėje spaudoje. 
	22. Nominacijų apdovanojimui sudaroma detali lėšų sąmata, kuri tvirtinama savivaldybės administracijos direktoriaus įsakymu.

V. NOMINACIJŲ VERTINIMO KRITERIJAI

	23. Trakų rajono savivaldybės administracijos direktoriaus įgaliotas Socialinės paramos skyrius suregistruoja gautas anketas, patikrina jų užpildymo pilnumą ir teisingumą, suskirsto pagal nominacijų kategorijas.
[bookmark: n_3]	2020 m. rugpjūčio 27 d. Trakų rajono savivaldybės tarybos sprendimo Nr. S1E-159 redakcija

	24. Kiekvienam Komisijos nariui įvertinimui paskirstomos gautos anketos proporcingai bendram anketų ir Komisijos narių skaičiui. 
	Komisijos narys įrašo savo vertinimus balais ir užpildytas nominacijos vertinimo lenteles pateikia Socialinės paramos skyriaus darbuotojui, atsakingam už Komisijos darbo protokolavimą.

	25. Vertinimai atliekami pagal kiekvieną nominacijos kategoriją atskirai atsižvelgiant į pateiktas anketas.
	26. Nominacijos kandidatai vertinami pagal kriterijus, kurie pateikti Trakų rajono savivaldybės nominacijos „Pasiekimai socialinės veiklos srityje“ vertinimo lentelėje (2 priedas). 	27. Kiekvienas kandidatas įvertinamas balais. Aukščiausias įvertinimas yra 100 balų. Vertinimas atliekamas pildant nustatytos formos lentelę ir nominantui skiriant balus pagal nustatytus vertinimo kriterijus. Nominacijos kandidatas remiamas, jeigu jis surinko nuo 50 iki 100 balų. Kandidatą įvertinus mažiau nei 50 balų – jis atmetamas. 
	28. Kiekvienoje nominacijos kategorijoje yra nustatoma kandidato užimta vieta pagal įvertintus balus. Susumavus vertinimo kriterijų balus savo nominacijos kategorijoje, daugiausiai balų surinkęs kandidatas yra pripažįstamas apdovanojamuoju nominantu. 
	29. Komisijos nutarimas yra įforminamas protokolu, kurį pasirašo Komisijos pirmininkas ir Komisijos posėdžio sekretorius. Protokolas teikiamas savivaldybės merui, kuris savo potvarkiu tvirtina nominacijų sąrašą.
	Komisiją techniškai aptarnauja savivaldybės administracijos direktoriaus paskirtas Socialinės paramos  skyriaus specialistas.

VI. BAIGIAMOSIOS NUOSTATOS

	30. Nominacijų apdovanojimas finansuojamas iš savivaldybės biudžeto lėšų pagal sudarytą ir savivaldybės administracijos direktoriaus patvirtintą lėšų sąmatą.
______________________________

































				Trakų rajono savivaldybės nominacijos 
				„Pasiekimai socialinės veiklos srityje“ 					nuostatų 
				1 priedas

KANDIDATO TEIKIMO TRAKŲ RAJONO SAVIVALDYBĖS NOMINACIJAI „PASIEKIMAI SOCIALINĖS VEIKLOS SRITYJE“ 
ANKETA

20...... m. __________________ mėn. ___ d.

I DALIS*
	Kandidato vardas (vardai)

	

	Kandidato pavardė

	


	Kandidato išsilavinimas

	

	Kandidato užimamos pareigos

	

	Kandidato darbo (veiklos) pobūdis

	

	Kandidato pasiekti darbo (veiklos) rezultatai (pateikimas turi atspindėti veiklos naudingumą, perspektyvumą, efektyvumą)

	

	Kandidato nuopelnai įstaigos, organizacijos, bendruomenės, seniūnijos, savivaldybės, regiono, šalies socialinei plėtrai (pateikimas turi atspindėti veiklos aktualumą, žinomumą, pažangumą)

	

	Kandidato darbovietės (įstaigos, organizacijos, bendruomenės)
pavadinimas

	

	Darbovietės (įstaigos, organizacijos, 
bendruomenės) adresas 
Telefonas
Faksas
Elektroninis paštas
	

	Kandidato telefonas
Faksas
Elektroninis paštas
	

	Teikiama Nominacijai (nurodoma nominacijos kategorija)
	

	Anketą pasirašo ir už joje pateiktus duomenis garantuoja įstaigos, organizacijos, bendruomenės vadovas:
Vardas, pavardė
Parašas
Antspaudas
	



* Pildo Nominacijos teikėjas

II DALIS**
	Nominacijos vertinimo ir skyrimo komisijos
nario rekomendacija Komisijai

	



** Pildo Komisijos narys, vertinęs nominantą

III DALIS***
	Nominacijos vertinimo ir skyrimo komisijos
nutarimas dėl Nominacijos suteikimo
(nurodoma nutarimo data, numeris, nominacijos kategorija)

	



*** Pildo Komisijos pirmininkas

Nominacijos vertinimo ir skyrimo komisijos
pirmininkas 			               ___________	________________________
			 	(parašas)	        (vardas, pavardė)

20...... m. ___________________ mėn. ___ d.

_________________________
				

























				Trakų rajono savivaldybės nominacijos 
				„Pasiekimai socialinės veiklos srityje“ 					nuostatų 
				2 priedas

KANDIDATO TRAKŲ RAJONO SAVIVALDYBĖS NOMINACIJAI „PASIEKIMAI SOCIALINĖS VEIKLOS SRITYJE“ VERTINIMO
LENTELĖ 

Kandidato vardas, pavardė .........................................................................................................

Nominacijos kategorijoje „Už ....................................................................................................“

	VERTINIMO KRITERIJAI
	Maksimalus galimų balų skaičius
	Surinktų balų skaičius*

	I. Pagrindiniai vertinimo kriterijai:

1. Profesinė kompetencija (turi socialinio darbo ar jam prilygintą išsilavinimą, turi teorinės ir praktinės darbo patirties, metodinio darbo patirties (seminarų, konferencijų, mokymų organizavimo), darbo patirties perteikimo, darbuotojų ir kitų bendruomenės atstovų įtraukimo į socialinės veiklos vadybą įgūdžių ir kt.).

	

10
	



	2. Įdiegtos socialinio darbo naujovės ir jų svarba įstaigos, organizacijos, bendruomenės, seniūnijos, savivaldybės, regiono, šalies mastu (veikloje naudoja naujausius ir pažangiausius darbo metodus, rengia ir vykdo novatoriškas socialinio darbo, socialinių paslaugų plėtros programas, projektus, strategijas ir kt., atitinkančias gyventojų poreikius ir atnešusias naudą visuomenei).

	20
	

	3. Pasiekti darbo rezultatai (taikomi pažangūs darbo metodai, naujos socialinio darbo formos ir socialinių paslaugų rūšys, yra vienas iš savo srities lyderių įstaigoje, organizacijoje, bendruomenėje, seniūnijoje, savivaldybėje, regione, šalyje).

	20
	

	4. Bendradarbiavimas su kitomis įstaigomis, organizacijomis, šalies ir užsienio partneriais (turi patirties aktyviai dalyvaudamas rengiant bei vykdant įstaigos, organizacijos, bendruomenės, seniūnijos, savivaldybės, regiono, šalies socialinio darbo, socialinių paslaugų plėtros, socialinės paramos, socialinių darbuotojų mokymo ir kt. socialinės veiklos tobulinimo projektus, programas, sprendimus, bendradarbiavimo visapusiškas naudingumas, efektyvumas kt.).

	20
	

	5. Gebėjimas teikti pagalbą (metodinę pagalbą kitoms socialinių paslaugų įstaigoms, organizacijoms bei kolegoms ir skatinti vietines iniciatyvas, tarpusavio bendradarbiavimą, operatyviai spręsti problemas, įtraukti į problemos sprendimą pačius asmenis ir jų artimuosius, turi patirties mokomųjų vizitų, konsultacijų, teorinių ir praktinių mokymų vykdymo, socialinio darbo vertinimo, pasidalijimo darbo patirtimi ir kt.).

	20
	

	6. Tiesioginis kliento aptarnavimas (paslaugų teikimas) ir ginimas (santykius su klientais grindžia nuoširdumu ir atsidavimu jiems, gebėjimas betarpiškai užmegzti ir palaikyti kontaktus su klientu, kliento gerovės siekimas, įtaka kliento socialinės aplinkos keitimui, betarpiškas bendradarbiavimas su socialiniu darbuotoju ir operatyvus jo pavedimų vykdymas, pagrindinių socialinio darbo vertybinių nuostatų taikymas teikiant pagalbą (paslaugas) ir pan.). 

	10
	

	Maksimalus balas

	100
	X

	Vertintojo skiriama bendra balų suma

	X
	



* Nominacijos vertinimo ir skyrimo komisijos narys įrašo savo vertinimus balais.

Kandidato įvertinimas
Nuo 50 iki 100 balų – kandidatas siūlomas Nominacijai, mažiau nei 50 balų – kandidatas atmestinas.

	Kandidato privalumai

	

	Kandidato trūkumai

	

	Komisijos nario išvada 
(suteikti/nesuteikti Nominaciją, nurodant jos kategoriją)

	



Nominacijos vertinimo ir skyrimo komisijos
narys (narė)			               ___________	________________________
				(parašas)	         (vardas, pavardė)



Data .....................................

_________________________

